«Карахалк» («Кабардино-Балкарская беднота») № 591 от 1 ноября 1925 г.

Ари кIыфIыгъэм къыхэкIащ

Зы махуэ гуэрым цIыху зыбжанэм сахэту еджэныгъэм и фIыгъэр ягурыжьауэрт. Ауэрэ Iуэхур анэдэлъхубзэм нэсащ иужьым партийнэхэм ящыщу зыгуэрым жиащ: «Гъым шым жысIэу сэ адыгэбзэкIэ сыхуейкъым, сызыхуейр урысыбзэщ».

Фегупсысыт, мы псалъэ хьэлъэр жызыIа тхьэмыщкIэр лIыжщ илъэс 40-м нэсауэ. Ар адыгэбзэкIэ еджэмэ мэзитIкIэ еджэкIэрэ тхэкIэрэ ищIэнурэ дунейм щыгъуазэ хъунущ, урысыбзэкIэ еджэмэ илъэс дапщэкIэ тхэкIэ къудейр ищIэну?

Апхуэду зи бзэрэ зи лъэпкъырэ зымыдэжыр дауэ цIыху хъун? Мыбы хуэдэ насыпыншэхэм адрей зы къэхугъуэхэр дыремыплъей!

Ар къызыхэкIари кIыфIыгъэращ.
(с) А. ЩоджэнцIыкIухэ